b"\n_START_ARTICLE_\nCan Bussoms\n_START_SECTION_\nDescripci\xc3\xb3\n_START_PARAGRAPH_\nBussoms \xc3\xa9s la casa que d\xc3\xb3na nom a la finca d'aquesta fam\xc3\xadlia, juntament amb la Mata i el Mas Rovira, fou una explotaci\xc3\xb3 agr\xc3\xadcola de mitjans dels segle XX. La casa, avui deshabitada, est\xc3\xa0 constru\xc3\xafda amb murs de pedres irregulars subjectades amb morter i teulat a doble vessant. La planta \xc3\xa9s rectangular amb un cos afegit a la part del darrere. Tot i que no hi viu ning\xc3\xba, es conserva en bon estat. Al voltant de la casa es conserven algunes construccions annexes que encara avui s'utilitzen com a pallers o magatzems de gra.\n_START_SECTION_\nHist\xc3\xb2ria\n_START_PARAGRAPH_\nA partir dels documents conservats en el mas Casaramona i que es refereixen a aquesta finca, sabem que Antic de Sarrieta i de Gurb, senyor de Duocastella, va unir els masos de Bussons i Colell, independitzats posteriorment. La primera documentaci\xc3\xb3 \xc3\xa9s de l'any  1239 arran d'un plet que tingueren els homes del Pi (contrada a la qual pertanyia el mas Bussoms) que es deien s\xc3\xbabdita de la Cambreria de Sant Joan, contra els frares hospitalers, nous senyors de Duocastella."